**Εικόνα που περιέχει αφίσα, τέχνη, κείμενο, σκίτσο/σχέδιο

Το περιεχόμενο που δημιουργείται από AI ενδέχεται να είναι εσφαλμένο.**

**ΠΑΝΕΠΙΣΤΗΜΙΟ ΙΩΑΝΝΙΝΩΝ**

**ΕΤΑΙΡΕΙΑ ΔΙΑΧΕΙΡΙΣΗΣ ΚΑΙ**

**ΑΞΙΟΠΟΙΗΣΗΣ ΠΕΡΙΟΥΣΙΑΣ**

**Πρόσκληση Εκδήλωσης Ενδιαφέροντος**

**για τη σύναψη σύμβασης ανάθεσης έργου τεχνίτη/εργάτη γης**

Η Εταιρεία Αξιοποίησης και Διαχείρισης της Περιουσίας (Ε.Α.Δ.Π.) του Πανεπιστημίου Ιωαννίνων έχοντας υπόψη:

1. Τα οριζόμενα στο Ν.4957/2022 (τ. Α’, ΦΕΚ 141/21-07-2022).

2. Την αριθμ. απόφαση 77/24-7-2025 του Συμβουλίου Διοίκησης του Πανεπιστήμιου Ιωαννίνων.

3. Την αριθμ. απόφαση 177/18-7-2025 του Διοικητικού Συμβουλίου της Εταιρείας Αξιοποίησης και Διαχείρισης της Περιουσίας (Ε.Α.Δ.Π.) του Πανεπιστημίου Ιωαννίνων.

προσκαλεί τους/τις ενδιαφερομένους/ες να υποβάλλουν αίτηση για τη σύναψη σύμβασης ανάθεσης έργου, για το παρακάτω έργο:

**1. Αντικείμενο σύμβασης**

Περιποίηση και διατήρηση σε καλή κατάσταση, στον χρόνο που απαιτείται, το αγρόκτημα και o οπωρώνας/αμπελώνας, που βρίσκονται στην Πανεπιστημιούπολη Άρτας. Ειδικότερα,

1. Στον οπωρώνα (έκτασης περίπου 10 στρεμμάτων) και στον αμπελώνα (1 στρέμμα), σε συνεννόηση με τις υπηρεσίες του Πανεπιστημίου να πραγματοποιούνται οι κάτωθι εργασίες:

α) Μηχανική καταπολέμηση των ζιζανίων.

β) Εργασίες (ψεκασμοί) φυτοπροστασίας.

γ) Λίπανση.

2. Για το αγρόκτημα (έκτασης περίπου 30 στρεμμάτων) του Πανεπιστημίου απαιτούνται οι κάτωθι εργασίες,

α) Μηχανική και χημική καταπολέμηση των ζιζανίων (πειραματικά σόγιας).

β) Λίπανση (πειραματικά σόγιας).

γ) Άρδευση κατά τους καλοκαιρινούς μήνες (Μάϊο-Αύγουστο) (πειραματικά σόγιας).

δ) Συγκομιδή του προϊόντος (Οκτώβριος-Νοέμβριος) (πειραματικά σόγιας).

Στα πειραματικά των ψυχανθών, χορτοδοτικών καλλιεργειών, συμπεριλαμβανομένων και των χειμερινών σιτηρών, αλλά και στα πειραματικά που αφορούν έρευνα εδαφοκάλυψης που θα εγκατασταθούν το Φθινόπωρο 2025:

α) Προετοιμασία της σποροκλίνης (προαναφερόμενες καλλιέργειες)

β) Σπορά (προαναφερόμενες καλλιέργειες)

γ) Λίπανση (προαναφερόμενες καλλιέργειες)

δ) Καταπολέμηση ζιζανίων (προαναφερόμενες καλλιέργειες)

ε) Άρδευση (προαναφερόμενες καλλιέργειες)

στ) Συγκομιδή (προαναφερόμενες καλλιέργειες)

3. Καταπολέμηση των ζιζανίων εντός και εκτός των θερμοκηπιακών εγκαταστάσεων (περίπου 1 στρέμμα) όπου και όταν κρίνεται απαραίτητο καθώς και διατήρηση της καθαριότητας εντός των θερμοκηπιακών εγκαταστάσεων.

Η εκτέλεση του έργου θα γίνει σύμφωνα με τις παρακάτω προϋποθέσεις:

* Η εκτιμώμενη χρονική διάρκεια της σύμβασης ορίζεται για ένα (1) έτος από την υπογραφή της. Είναι δυνατή η παράταση ή ανανέωση της σύμβασης μετά από απόφαση Διοικητικού Συμβουλίου της Εταιρείας Αξιοποίησης και Διαχείρισης της Περιουσίας (Ε.Α.Δ.Π.) του Πανεπιστημίου Ιωαννίνων χωρίς τη διενέργεια νέας πρόσκλησης.
* Η συνολική ετήσια αμοιβή, συμπεριλαμβανομένων όλων των φορολογικών επιβαρύνσεων, πάσης φύσεως νομικών κρατήσεων και ασφαλιστικών εισφορών, ανέρχεται σε ποσό των 8.000€ συμπεριλαμβανομένου του αναλογούντος ΦΠΑ.
* Το έργο θα εκτελεστεί στο Πανεπιστήμιο Ιωαννίνων και συγκεκριμένα στο αγρόκτημα και στον οπωρώνα/αμπελώνα, που βρίσκονται στην Πανεπιστημιούπολη Άρτας και απαιτείται τακτική παρουσία, κατόπιν συνεννόησης με τους επιστημονικά υπεύθυνους του Αγροκτήματος της Πανεπιστημιούπολης Άρτας.

**2. Κριτήρια Αξιολόγησης Υποψηφίων – Βαθμολόγηση**

Η επιλογή των υποψηφίων θα γίνει με βάση τα ακόλουθα προσόντα:

|  |  |  |
| --- | --- | --- |
| **Α/Α** | **ΑΠΑΙΤΟΥΜΕΝΑ ΠΡΟΣΟΝΤΑ** | **ΜΟΝΑΔΕΣ ΒΑΘΜΟΛΟΓΗΣΗΣ ή ON/OFF** |
| Α1. | Πτυχίο Γεωπονικής Κατεύθυνσης ΑΕΙ ή ΙΕΚ της ημεδαπής ή ισότιμος τίτλος της αλλοδαπής αναγνωρισμένος από το ΔΟΑΤΑΠ | Απαιτούμενο (ON/OFF) –  Δεν βαθμολογείται |
| Α2 | Δίπλωμα χειρισμού γεωργικού ελκυστήρα (τρακτέρ) και παρελκομένων | Απαιτούμενο (ON/OFF) –  Δεν βαθμολογείται |

|  |  |  |
| --- | --- | --- |
| **Α/Α** | **ΣΥΝΕΚΤΙΜΩΜΕΝΑ ΠΡΟΣΟΝΤΑ** | **ΜΟΝΑΔΕΣ ΒΑΘΜΟΛΟΓΗΣΗΣ** |
| Σ1. | Αποδεδειγμένη εμπειρία σε γεωπονικές εργασίες (φυτά μεγάλης καλλιέργειας, οπωρώνες ή άλλες δενδροειδείς καλλιέργειες).  Μέγιστος χρόνος μετρούμενης εμπειρίας ένα (1) έτος. | [Μήνες αποδεδειγμένης εργασιακής εμπειρίας] \* 1 μονάδα  Μέγιστο Πλήθος βαθμολογουμένων Μηνών: 12  Μέγιστη βαθμολογία: 12 Μονάδες |
| Σ2. | Επίπεδο γνώσης της αγγλικής γλώσσας | Καλή Γνώση (επίπεδο Β2): 5 μονάδες  Πολύ Καλή Γνώση (Επίπεδο C1): 8 Μονάδες Άριστη Γνώση (Επίπεδο C2): 10 Μονάδες |
| Σ3. | **Συνέντευξη** | **0-8 μονάδες** |
|  | **Γνώση αντικειμένου:** Γνώσεις που αφορούν τις αρμοδιότητες του αντικειμένου της σύμβασης και την αποστολή του φορέα. | 0-4 Μονάδες |
| **Τεχνικές δεξιότητες:** Διαχείριση καλλιέργειας | 0-2 Μονάδες |
| **Προσωπικά χαρακτηριστικά:** Επικοινωνιακές δεξιότητες, δημιουργικότητα, προγραμματισμός εργασιών, συνεργατικό πνεύμα/ ομαδικότητα. | 0-2 Μονάδες |
| **Τελική Βαθμολογία Υποψηφίου:**  Η τελική βαθμολογία κάθε υποψηφίου υπολογίζεται με μέγιστο τις 30μονάδες. | |

Η προσμέτρηση μονάδων βαθμολόγησης πραγματοποιείται για τα προσόντα εκείνα τα οποία αναφέρονται στα προσόντα – κριτήρια της πρόσκλησης και βρίσκονται σε αντικειμενική συνάφεια με τις απαιτήσεις του έργου.

Οι υποψήφιοι που δεν πληρούν τα απαιτούμενα προσόντα της πρόσκλησης αποκλείονται. Προσόντα που αναφέρονται στην αίτηση αλλά δεν τεκμηριώνονται / αποδεικνύονται, δεν θα ληφθούν υπόψη στην αξιολόγηση.

Οι υποψήφιοι που δεν θα προσέλθουν στην προγραμματισμένη συνέντευξη, απορρίπτονται και η αίτησή τους δεν μπορεί να αξιολογηθεί περαιτέρω.

**3. Υποβολή Αίτησης**

Οι ενδιαφερόμενοι/ες θα πρέπει να υποβάλουν, μόνο ηλεκτρονικά, την αίτηση υποψηφιότητάς τους στη διεύθυνση ηλεκτρονικού ταχυδρομείου eadip@uoi.gr. Η Αίτηση Υποψηφιότητας θα πρέπει να περιλαμβάνει τα κάτωθι:

1. Αίτηση υποψηφιότητας (σύμφωνα με το Παράρτημα Ι)

2. Αναλυτικό βιογραφικό σημείωμα του/της ενδιαφερόμενου/νης.

3. Φωτοαντίγραφο Αστυνομικής Ταυτότητας

4. Τα δικαιολογητικά που αποδεικνύουν τα αιτούμενα και συνεκτιμώμενα προσόντα της παρούσας Πρόσκλησης.

Όσον αφορά τα δικαιολογητικά της αίτησης, θα γίνονται αποδεκτά ευκρινή φωτοαντίγραφα των πρωτοτύπων εγγράφων ή των ακριβών αντιγράφων τους.

Τα ιδιωτικά και αλλοδαπά έγγραφα που κατατίθενται, θα προσκομίζονται από τους επιλεγέντες με την απαιτούμενη επικύρωση, μετά την έκδοση της απόφασης επιλογής τους και πριν τη σύναψη της σύμβασης.

Αντικατάσταση της αίτησης ή διόρθωση αυτής ή συμπλήρωση τυχόν ελλειπόντων δικαιολογητικών, επιτρέπεται μόνο μέχρι τη λήξη προθεσμίας υποβολής των προτάσεων.

Οι αιτήσεις που θα παραληφθούν μετά τη λήξη της προθεσμίας υποβολής, δεν θα ληφθούν υπόψη. Εμπρόθεσμες θεωρούνται οι αιτήσεις, οι οποίες έχουν παραληφθεί ηλεκτρονικά έως την ως κάτω ορισθείσα καταληκτική ημερομηνία και ώρα. Η υποβολή αίτησης από τον εκάστοτε υποψήφιο συνεπάγεται την ανεπιφύλακτη αποδοχή των όρων της παρούσης πρόσκλησης.

Τα ανωτέρω στοιχεία, πρέπει να κατατεθούν ηλεκτρονικά στην προαναφερόμενη διεύθυνση ηλεκτρονικού ταχυδρομείου eadip@uoi.gr μέσα σε προθεσμία τουλάχιστον δέκα (10) ημερολογιακών ημερών από τη δημοσίευση της Πρόσκλησης, δηλαδή το αργότερο **μέχρι και την 15/09/2025, ημέρα Δευτέρα και ώρα 12:00.**

Τα ηλεκτρονικά μηνύματα των αιτήσεων θα αναφέρουν στο θέμα τον Αριθμό Πρωτοκόλλου της σχετικής Πρόσκλησης Εκδήλωσης Ενδιαφέροντος, ως εξής:

**«Αίτηση στην Πρόσκληση Εκδήλωσης Ενδιαφέροντος για τη σύναψη σύμβασης ανάθεσης έργου τεχνίτη/εργάτη γης»**

Για περισσότερες πληροφορίες οι ενδιαφερόμενοι/ες μπορούν να επικοινωνούν με την κ. Ζώτου Αθηνά (τηλέφωνο 265100 7143).

**4. Αναλυτικές πληροφορίες για τα δικαιολογητικά απόδειξης εμπειρίας**

Ως εμπειρία που λαμβάνεται υπόψη νοείται η απασχόληση που έχει αποκτηθεί δυνάμει σύμβασης στο δημόσιο ή ιδιωτικό τομέα σε καθήκοντα ή έργα, ταυτόσημα ή συναφή με τα αναφερόμενα στην παρούσα πρόσκληση, μετά την απόκτηση των τίτλων σπουδών με τους οποίους ο υποψήφιος μετέχει στη διαγωνιστική διαδικασία.

Ως απαιτούμενα δικαιολογητικά για την απόδειξη του αντικειμένου (ανά φορέα) και της χρονικής διάρκειας της εμπειρίας λαμβάνονται υπόψη:

**Α. Για επαγγελματική εμπειρία στον ιδιωτικό τομέα:** Βεβαίωση του οικείου ασφαλιστικού φορέα από την οποία προκύπτει η χρονική διάρκεια της ασφάλισης και το είδος της εργασίας που παρείχε στο παραπάνω διάστημα (αναλυτική κατάσταση ενσήμων). Επιπρόσθετα, απαιτούνται σύμβαση εργασίας με τα κατάλληλα παραστατικά υλοποίησης ή οποιοδήποτε στοιχείο τεκμηριώνει την υλοποίησή της ή/και αναγγελία πρόσληψης και αποχώρησης. Με τα παραπάνω έγγραφα θα δηλώνονται επακριβώς η χρονική διάρκεια και το είδος της προϋπηρεσίας καθώς και τα στοιχεία του εργοδότη π.χ. φυσικό πρόσωπο ή επωνυμία της επιχείρησης αν πρόκειται για νομικό πρόσωπο.

**Β. Για επαγγελματική εμπειρία στο δημόσιο τομέα:** Βεβαίωση του φορέα απασχόλησης ή/και σύμβαση με το φορέα απασχόλησης, από όπου να αποδεικνύεται το χρονικό διάστημα και το αντικείμενο απασχόλησης καθώς και τα κατάλληλα παραστατικά υλοποίησης ή οποιοδήποτε στοιχείο τεκμηριώνει την υλοποίησή της

**Γ. Για ελεύθερους επαγγελματίες (με σύμβαση έργου, τιμολόγια παροχής υπηρεσιών ή τίτλο κτήσης):** 1. Βεβαίωση του οικείου ασφαλιστικού φορέα, στην οποία να προκύπτει η χρονική διάρκεια της ασφάλισης και 2. Νόμιμα δικαιολογητικά (συμβάσεις ή/και τιμολόγια παροχής υπηρεσιών ή/και έναρξη δραστηριότητας), από τα οποία να προκύπτει η χρονική διάρκεια ασφάλισης για το είδος της εμπειρίας που ζητείται από την πρόσκληση.

**Επισήμανση:** Χρόνος εμπειρίας που λαμβάνεται υπόψη στη βαθμολόγηση της αίτησης είναι μόνο αυτός που δηλώνεται από τον υποψήφιο και καλύπτεται από βεβαίωση του οικείου ασφαλιστικού φορέα.

Διευκρινίζεται ότι τα αποδεικτικά των προσόντων των ενδιαφερομένων αρκεί να είναι ευανάγνωστα αντίγραφα των πρωτοτύπων εγγράφων, σύμφωνα με τη διάταξη του άρθρου 1 του Ν. 4250/14 και ότι η υπηρεσία δύναται να προβεί σε δειγματοληπτικό έλεγχό τους σύμφωνα με την παράγραφο 2β του άρθρου 1 του Ν. 4250/14. Συγκεκριμένα, θα γίνονται αποδεκτά τα κάτωθι έγγραφα:

**α)** ευκρινή φωτοαντίγραφα των πρωτοτύπων εγγράφων ή των ακριβών αντιγράφων από πρωτότυπα έγγραφα που εκδίδονται από τις υπηρεσίες και τους φορείς του Δημοσίου, των Οργανισμών Τοπικής Αυτοδιοίκησης (Ο.Τ.Α.), των νομικών προσώπων Δημοσίου δικαίου, των Δικαστηρίων όλων των βαθμών, των νομικών προσώπων ιδιωτικού δικαίου που ανήκουν στο κράτος ή επιχορηγούνται τακτικώς, σύμφωνα με τις κείμενες διατάξεις από κρατικούς πόρους κατά 50% τουλάχιστον του ετήσιου προϋπολογισμού τους, των δημοσίων επιχειρήσεων και των οργανισμών που προβλέπονται στις διατάξεις του άρθρου 1 του ν. 3429/2005, καθώς και των νομικών προσώπων και των επιχειρήσεων των Ο.Τ.Α.,

**β)** ευκρινή φωτοαντίγραφα από αντίγραφα ιδιωτικών εγγράφων, τα οποία έχουν επικυρωθεί από δικηγόρο, καθώς και ευκρινή φωτοαντίγραφα από τα πρωτότυπα όσων ιδιωτικών εγγράφων φέρουν θεώρηση από υπηρεσίες του Δημοσίου, των Οργανισμών Τοπικής Αυτοδιοίκησης (Ο.Τ.Α.), των νομικών προσώπων Δημοσίου δικαίου, των Δικαστηρίων όλων των βαθμών, των νομικών προσώπων ιδιωτικού δικαίου που ανήκουν στο κράτος ή επιχορηγούνται τακτικώς, σύμφωνα με τις κείμενες διατάξεις από κρατικούς πόρους κατά 50% τουλάχιστον του ετήσιου προϋπολογισμού τους, των δημοσίων επιχειρήσεων και των οργανισμών που προβλέπονται στις διατάξεις του άρθρου 1 του ν. 3429/2005, καθώς και των νομικών προσώπων και των επιχειρήσεων των Ο.Τ.Α.,

**γ)** ευκρινή φωτοαντίγραφα από αντίγραφα εγγράφων που έχουν εκδοθεί από αλλοδαπές αρχές και έχουν επικυρωθεί από δικηγόρο.

Τα έγγραφα που έχουν συνταχθεί σε ξένη γλώσσα, πλην της αγγλικής (εκτός αν περιέχεται σε αυτά ειδική τεχνική ορολογία), υποβάλλονται μαζί με την επίσημη μετάφρασή τους επικυρωμένη από το Υπουργείο Εξωτερικών ή δικηγόρο (διευκρίνιση: αρκεί και ευανάγνωστη φωτοτυπία της μετάφρασης με τη σφραγίδα της επικύρωσης). Ωστόσο, επισημαίνουμε ότι όπως ορίζει ο Ν. 4674/2020 άρθρο 58, οι τίτλοι γλωσσομάθειας στην αγγλική, γαλλική, γερμανική, ιταλική και ισπανική, όπως προσδιορίζονται από το Παράρτημα Γλωσσομάθειας που είναι αναρτημένο στην ιστοσελίδα του ΑΣΕΠ, γίνονται δεκτοί χωρίς να απαιτείται μετάφρασή τους.

Φωτοαντίγραφα πιστοποιητικών και βεβαιώσεων απόδειξης γνώσης Η/Υ γίνονται αποδεκτά χωρίς επικύρωση από δικηγόρο ή θεώρηση από δημόσια υπηρεσία.

Οι άνδρες υποψήφιοι θα πρέπει να έχουν εκπληρώσει τις στρατιωτικές τους υποχρεώσεις ή έχουν νόμιμα απαλλαγεί από αυτές ή έχουν λάβει αναβολή για όλο το χρόνο διάρκειας της απασχόλησης. Σε αυτή την περίπτωση θα πρέπει να κατατεθεί Υπεύθυνη Δήλωση του Ν. 1599/1986 (συμπληρωμένη με το παρακάτω κείμενο και υπογεγραμμένη): «έχω εκπληρώσει τις στρατιωτικές υποχρεώσεις ή έχω νόμιμα απαλλαγεί από αυτές ή έχω λάβει αναβολή για όλο το χρόνο διάρκειας του έργου ή οποιοδήποτε άλλο σχετικό έγγραφο».

Σε περίπτωση ισοβαθμούντων υποψηφίων προηγείται ο υποψήφιος που έχει περισσότερες μονάδες, στο κριτήριο με τη μεγαλύτερη βαθμολογία. Αν κι εκεί ισοβαθμούν οι υποψήφιοι, τότε ελέγχεται το επόμενο κριτήριο με τη μεγαλύτερη βαθμολογία. Αν εξαντληθούν όλα τα κριτήρια χωρίς να καταστεί δυνατός ο καθορισμός της σειράς μεταξύ των ισοβαθμούντων, προηγείται αυτός που έχει το μεγαλύτερο βαθμό στο βασικό πτυχίο και αν αυτός συμπίπτει τότε εφαρμόζεται η διαδικασία δημόσιας κλήρωσης παρουσία των υποψηφίων.

**5. Αξιολόγηση Αιτήσεων - Επιλογή**

Οι υποψηφιότητες αξιολογούνται από Επιτροπή Αξιολόγησης, η οποία εισηγείται στο Διοικητικό Συμβούλιο της Ε.Α.Δ.Π. την τελική έγκριση της κατάταξης.

Κατά την διαδικασία αξιολόγησης θα κληθούν σε προσωπική συνέντευξη σύμφωνα με το σχετικό Πίνακα Συνεκτιμώμενων Προσόντων οι πέντε (5) πρώτοι υποψήφιοι, όπως θα προκύψουν μετά από τη βαθμολόγηση τους στα συνεκτιμώμενα κριτήρια Σ1 και Σ2. Η κλήση των υποψηφίων θα πραγματοποιηθεί με την αποστολή σχετικού μηνύματος ηλεκτρονικού ταχυδρομείου.

Επισημαίνεται ότι η διαδικασία πρόσκλησης εκδήλωσης ενδιαφέροντος για σύναψη σύμβασης ανάθεσης έργου της παρούσης δεν είναι διαγωνιστική, ενώ η επιλογή αντισυμβαλλόμενου έχει τον χαρακτήρα αποδοχής σύμβασης ανάθεσης έργου και όχι «πρόσληψης». Η διαδικασία της πρόσκλησης θα ολοκληρωθεί με σύνταξη πίνακα κατάταξης, ενώ όσοι επιλεγούν θα ειδοποιηθούν κατ’ ιδίαν.

Τα αποτελέσματα της αξιολόγησης, δηλαδή ο προσωρινός Πίνακας Αξιολόγησης, έπειτα από την έγκριση τους από το Διοικητικό Συμβούλιο της Ε.Α.Δ.Π. του Πανεπιστημίου Ιωαννίνων, θα αναρτηθούν στον διαδικτυακό τόπο της Ε.Α.Δ.Π.

Καθ’ όλη τη διάρκεια εκτέλεσης του έργου και σε περίπτωση παραίτησης ή πρόωρης λύσης της σύμβασης με τον επιλεγέντα, δύναται να επιλέγεται ο επόμενος υποψήφιος σύμφωνα με τον πίνακα κατάταξης που θα συνταχθεί.

Σε περίπτωση λύσης της σύμβασης θα προηγηθεί έγγραφη ενημέρωση με τους λόγους απόκλισης, παρέχοντας στον υποψήφιο τη δυνατότητα συμμόρφωσης.

Η Ε.Α.Δ.Π. δεν αναλαμβάνει καμία δέσμευση προς σύναψη σύμβασης ανάθεσης έργου, δεδομένου ότι επαφίεται στην πλήρη διακριτική της ευχέρεια η σύναψη ή μη συμβάσεων και ο αριθμός αυτών, αποκλειόμενης οιασδήποτε αξιώσεως των ενδιαφερομένων.

O τελικώς επιλεγέντας υποψήφιος θα εκτελέσει αυτοπροσώπως το έργο που θα αναλάβει.

Ο έλεγχος της ποιοτικής και ποσοτικής εκτέλεσης του έργου και η τελική παραλαβή αυτού θα πραγματοποιείται από το Διοικητικό Συμβούλιο της Ε.Α.Δ.Π.

Η συνολική αμοιβή δύναται να καταβάλλεται τμηματικά σύμφωνα με την πρόοδο εκτελέσεως του έργου.

**6. Υποβολή Ένστασης**

Κάθε υποψήφιος/α έχει δικαίωμα να υποβάλει ένσταση, μέσα σε προθεσμία πέντε (5) ημερολογιακών ημερών. Η προθεσμία αρχίζει από την επόμενη της ανάρτησης των αποτελεσμάτων στον διαδικτυακό τόπο της Ε.Α.Δ.Π. του Πανεπιστημίου Ιωαννίνων και αναφέρεται ρητώς στην απόφαση των αποτελεσμάτων.

Οι ενστάσεις υποβάλλονται μόνο ηλεκτρονικά με αποστολή μηνύματος στην διεύθυνση ηλεκτρονικού ταχυδρομείου eadip@uoi.gr.

Ενστάσεις που κατατίθενται μετά την παρέλευση της ανωτέρω προθεσμίας θεωρούνται εκπρόθεσμες και δεν εξετάζονται.

Δεν επιτρέπεται ένσταση για λόγους που αφορούν στη συνέντευξη ή εξέταση γνώσεων και τη δοκιμασία δεξιοτήτων και εργασιακής αποτελεσματικότητας.

Οι υποψήφιοι/ες έχουν δικαίωμα πρόσβασης στα έγγραφά τους καθώς και σε αυτά των συνυποψηφίων τους κατόπιν γραπτής τους αίτησης και υπό τις προϋποθέσεις του άρθρου 5 του Ν. 2690/1999 (ΦΕΚ Α΄45/9.3.1999), του Κανονισμού (ΕΕ) 2016/679 και της Οδηγίας (ΕΕ) 2016/280 του Ευρωπαϊκού Κοινοβουλίου και του Συμβουλίου, καθώς και του Ν. 4624/2019 (ΦΕΚ Α΄137/29-8-2019). Όταν στα αιτούμενα στοιχεία περιλαμβάνονται και ειδικές κατηγορίες δεδομένων, αυτά χορηγούνται μόνο υπό τις προϋποθέσεις του Γενικού Κανονισμού Προστασίας Δεδομένων και των λοιπών ισχυουσών διατάξεων.

Σε περίπτωση ενστάσεων, τα αποτελέσματα αξιολόγησης καθίστανται οριστικά μετά την εξέταση των ενστάσεων, ενώ στην περίπτωση μη ύπαρξης ένστασης, τα αρχικά αποτελέσματα θεωρούνται οριστικά, μετά την παρέλευση των πέντε (5) ημερολογιακών ημερών για υποβολή ένστασης. Μετά την εξέταση των ενστάσεων (εάν υπάρχουν), τα αποτελέσματα επικυρώνονται εκ νέου από το Διοικητικό Συμβούλιο της Ε.Α.Δ.Π. και η σχετική απόφαση αποδοχής - έγκρισης κοινοποιείται με την ανάρτησή της στον διαδικτυακό τόπο του Ε.Α.Δ.Π. του Πανεπιστημίου Ιωαννίνων. Ο/Η υποψήφιος/-α με τη μεγαλύτερη βαθμολογία θα είναι εκείνος/-η που θα επιλεγεί.

Η παρούσα Πρόσκληση θα δημοσιευθεί στην ιστοσελίδα της Ε.Α.Δ.Π.

Η Πρόεδρος της Ε.Α.Δ.Π.

Καθηγήτρια Άννα Κ. Μπατιστάτου

Πρύτανης

Παράρτημα Ι

|  |  |
| --- | --- |
| **ΑΙΤΗΣΗ ΣΥΜΜΕΤΟΧΗΣ** | |
|  | **ΠΡΟΣ ΤΟ**  **ΠΑΝΕΠΙΣΤΗΜΙΟ ΙΩΑΝΝΙΝΩΝ**  **ΕΤΑΙΡΕΙΑ ΑΞΙΟΠΟΙΗΣΗΣ ΚΑΙ ΔΙΑΧΕΙΡΙΣΗΣ ΠΕΡΙΟΥΣΙΑΣ** |
|  |  |
| ΕΠΩΝΥΜΙΑ: | Παρακαλούμε να κάνετε δεκτή τη συμμετοχή μου στη πρόσκληση για το έργο με αντικείμενο **«Ανάθεσης έργου τεχνίτη/εργάτη γης στο αγρόκτημα και στον οπωρώνα/αμπελώνα, που βρίσκονται στην Πανεπιστημιούπολη Άρτας»** |
| ΔΙΕΥΘΥΝΣΗ: |
| ΤΗΛΕΦΩΝΟ:  ΑΦΜ: |
| FAX: |
| e-mail: |
|  |
|  |
|  |  |
|  |  |
|  | Ο ΑΙΤΩΝ |
|  |  |